stanford-oval/wikipedia huggingface dataset:
פרס המוזיקה של MTV אירופה לשיתוף הפעולה הטוב ביותר
הערות שוליים

↑  Szalai, George (15 בספטמבר 2015). "Taylor Swift Leads MTV EMAs With 9 Nominations". Billboard. נבדק ב-4 באוקטובר 2016. {{cite news}}:  (עזרה)
↑  "אריאנה גרנדה, BILLIE EILISH, LIL NAS X, AND MORE: THE 2019 EMA NOMINATIONS ARE HERE". MTV. נבדק ב-3 באוקטובר 2019. {{cite web}}:  (עזרה)
↑  "READY, SET, VOTE! THE 2020 MTV EMA NOMINEES ARE HERE!". MTV Networks Europe. 6 באוקטובר 2020. נבדק ב-6 באוקטובר 2020. {{cite web}}:  (עזרה)
↑  Max Pilley, Here are all the winners from the 2024 MTV EMAs, NME, ‏2024-11-10 (באנגלית בריטית)
| פרסי המוזיקה של MTV אירופה |
| --- | --- | --- |
| טקסים | 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| קטגוריות מרכזיות | שיר • קליפ • שיתוף פעולה • אמן • מופע החדש • פופ • אלקטרוני • רוק • אלטרנטיבי • היפ הופ • לטיני • ‏R&B • מופע חי • מופע הפוש • מעריצים הגדולים ביותר • קיי פופ • וידאו קליפ למטרה טובה • הקליפ הארוך הטוב ביותר • מופע המטהוורס הטוב ביותר |  |
| קטגוריות אזוריות | אוסטרליה • אפריקה • בלגיה • ברזיל • קנדה • קריבי • צרפת • גרמניה • סין • הונגריה • הודו • ישראל • איטליה • יפן • קוריאה • אמריקה הלטינית – צפון • אמריקה הלטינית – מרכז • אמריקה הלטינית – דרום • הולנד • ניו זילנד • המדינות הנורדיות • פולין • פורטוגל • רוסיה • דרום מזרח אסיה • ספרד • שווייץ • בריטניה ואירלנד • ארצות הברית |  |
| קטגוריות עבר | אלבום • זמר • זמרת • מראה • עולמי • להקה • אייקון עולמי |  |
רובוטריקים 2: הנקמה

| --- | --- |

כרזת הסרט בארצות הברית
 מבוסס על:  רובוטריקים מאת Hasbro
 בימוי:  מייקל ביי
 הופק בידי:  סטיבן ספילברג (מפיק בפועל) לורנזו די בונאבנטורה איאן ברייס טום דיסנטו דון מרפי
 תסריט:  רוברטו אורקי אלכס קורצמן
 עריכה:  פול רובל גלן סקנטלבורי תומאס א. מולדון
 שחקנים ראשיים:  שיה לה-באף מייגן פוקס ג'וש דוהאמל ג'ון טורטורו
 מדבבים:  פיטר קאלן (אופטימוס פריים) טום קני (Skids, Wheelie) טוני טוד (Fallen) ארין גריי ואן אוסברי (Arcee) הוגו ויבינג (מגהטרון) פרנק ולקר (Soundwave) 
 מוזיקה:  סטיב ג'בלונסקי
 צילום:  מיטשל אמונדסן
 מדינה:  ארצות הברית ארצות הברית
 חברת הפקה:  דרימוורקס di Bonaventura Pictures Hasbro
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  הממלכה המאוחדת 19 ביוני 2009 ארצות הברית 24 ביוני 2009 קנדה 24 ביוני 2009 ישראל 25 ביוני 2009
 משך הקרנה:  150 דקות
 שפת הסרט:  אנגלית
 סוגה:  סרט פעולה, סרט מדע בדיוני 
 מקום התרחשות:  ניו יורק, סן דייגו, ניו מקסיקו, שאנגחאי, פילדלפיה, מצרים, קליפורניה, פריז, ניו ג'רזי, וושינגטון די. סי., לוס אנג'לס, אריזונה 
 תקציב:  $200,000,000
 הכנסות:  $834,969,807
 הכנסות באתר מוג'ו:   transformers2
 פרסים:  פרס פטל הזהב - הסרט הגרוע ביותר 
 סרט קודם:  רובוטריקים (סרט)
 סרט הבא:  רובוטריקים 3: אפלת הירח
 www.transformersmovie.com
 דף הסרט ב־IMDb
 
רובוטריקים 2: הנקמה (באנגלית: Transformers: Revenge of the Fallen) הוא סרט מדע בדיוני ופעולה שיצא ב-19 ביוני 2009, המבוסס על זיכיון הצעצועים "רובוטריקים". הסרט בוים על ידי מייקל ביי והופק על ידי סטיבן ספילברג. זהו סרט המשך ל"רובוטריקים" (2007).
עלילת הסרט ממשיכה את קו העלילה של הסרט הקודם בסדרה. סם וויטוויקי, בגילומו של שיה לה-באף, חוזר לפעול עם אופטימוס פריים, באמבלבי ושאר הרובוטריקים כאשר "הנופל", המנהיג הקדום ביותר של השקרניקים, מאיים לשוב ולנקום ולהרוס את השמש של כדור הארץ. הסרט זכה להצלחה בקופות אבל קיבל ביקורות שליליות יותר מהסרט הקודם.
כחלק מפסקול הסרט כתבה להקת הרוק האמריקאית לינקין פארק את השיר "New Divide", שזכה להצלחה.
הדמויות וצוות השחקנים > בני האנוש

סם וויטוויקי (שיה לה-באף) - נער בן 17, בעל ידע יקר ערך ונלחם עם לצידם של הרובוטריקים. הגיבור הראשי של הסרט.
מיקאלה ביינס (מייגן פוקס) - חברתו של סם.
ליאו ספיץ (רמון רודריגז) שותפו של סם לחדר באוניברסיטה, נקלע בטעות להרפתקה.
ויליאם לנוקס (ג'וש דוהאמל) - מפקד כוח סיירים בקטאר.
רוברט אפס (טייריס גיבסון) - סגן אפרו-אמריקאי בחיל האוויר של ארצות הברית שמוצב באותה יחידה של לנוקס.
הסוכן סימונס (ג'ון טורטורו) - ראש מדור 7 לפני שפורק. הוא וסם נפגשו באטליז שבבעלותו. מכונה גם "לוחם הרובוטים"
הדמויות וצוות השחקנים > הרובוטריקים

אופטימוס פריים (Optimus Prime, מדובב על ידי פיטר קאלן) - פריים הוא הרובוטריק הכי חזק, הכי חכם והוא גם המנהיג של הרובוטריקים. פריים מנסה לעצור את השקרניקים, הוא גם אויבו הוותיק של מגה-טרון. באמצע הסרט הוא נהרג על ידי מגהטרון אך קם לתחייה לקראת הסוף. פריים יכול להפוך למשאית סמי-טריילר מדגם פיטרבילט 388.
באמבלבי (Bumblebee, מדובב על ידי מארק ריינס) - באמבלבי הוא רובוט ישר וטוב לב, הוא חייל שמאמין שבני האדם הם טובים. הוא מאבד את כושר הדיבור שלו בעת קרב ומשתמש בגלי רדיו כדי לתקשר עם בני האדם. שברולט קמארו משנת 2008.
ווילי (Wheelie, מדובב על ידי רנו וולסון) - וולי היה קודם שקרניק שניסה לגנוב את האול-ספרק של סם שנמצא בכספת בחנות של מיקאליה, אך מיקאלה תפסה אותו וניכנע לה שהוציאה את העין שלו. ווילי יכול להפוך למשאית מפלצת על שלט רחוק מדגם פורד F-350 (צעצוע).
ג'טפייר (Jetfire, מדובב על ידי טום קני) - ג'טפייר היה קודם שקרניק, אך נמאס לו מנקמות ו"עבר צד". לג'טפייר יש יכולת לעבור מקום למקום במהירות הבזק: דרך הזמן והחלל. ג'טפייר הופך למטוס ריגול מסוג SR-71 בלק-בירד (ציפור שחורה).
סידסוויפ (Sideswipe, מדובב על ידי אנדרה סוגליאוזו) - סייד סווייפ ממוחה אמנות לחימה סייברטרונית ישלו בשתי הידיים להבים נשלפים. שברולט קורבט 2010.
הדמויות וצוות השחקנים > השקרניקים

מגטרון (Megatron, מדובב על ידי הוגו ויבינג) - מנהיג השקרניקים, ותלמידו של "הנופל" (המנהיג הראשי). שונא את הגזע האנושי, יריבו המושבע של אופטימוס פריים, ואחיו. הנבל הראשי של הסרט.
הנופל (the Fallen, מדובב על ידי טוני טוד) - המנהיג הקדום של כל השקרניקים (כולל מגטרון). נקרא "הנופל" כי בגד באחיו "הפריימים". ראשו הוא סמלם של השקרניקים. הנבל הראשי של הסרט.
סטארסקרים (Starscream, מדובב על ידי צ'ארלי אדלר) - סגנו של מגטרון. סטארסקרים שונא את מגטרון ורוצה למרוד בו ולהפילו. סטארסקרים יכול להפוך למטוס קרב מדגם F-22 ראפטור. הנבל השלישי של הסרט.
אליס (Alice, מגולמת על ידי איזבל לוקאס) - שקרניקית שהופכת לבחורה ומנסה לפתות את סם.
דבסטייטור (Devastator, מדובב על ידי פרנק וולקר) - שילוב של מספר "טרקטוריקים" - המסוגלים להפוך מכלי צמ"ה - לרובוט ענק ורב עוצמה.
"הדוקטור"/איזמל (the Doctor\Scalpel) - הרופא והחובש של השקרניקים, מומחה ברובוטיקה ותמיד יודע את הבעיה. איזמל כמעט הרג את סם כשמגטרון התכוון להוציא לו את המוח. איזמל הופך למיניסקופ.
סאונדוויב (Soundwave, מדובב על ידי פרנק וולקר) - מוכר בעיקר בשל הקול המכני שלו ובשל נאמנותו הבלתי מעורערת למגהטרון. משמש כאחראי על התקשורת עבור השקרניקים. תצורת השינוי של סאונד וייב מאפשרת לו להפוך למין חללית סייברטרונית אשר מאכסנת בתוכה רובוט עצמאי בשם רבג' בצורת נמר.
רבג' - שקרניק בצורת נמר. הוא מרגל מצוין.
ראמפיג' - שקרניק בעל מקדח במקום רגלים.
סידוויז - שקרניק ולוחם חזק, אך סידסוויפ חתך אותו לשנים בתחילת הסרט.
בלאק אווט - השקרניק הראשון שנראה בסדרת הסרטים. נהרג על ידי אופטימוס פריים בקרב האחרון של הסרט השלישי, ונפצע קשות בקרב שבו אופטימוס מת.
גרינדור - שקרניק בעל גוף חזק וגדול עם טורבינה ביד יכול להפוך למסוק.
אופטימוס פריים, משאית מדגם פיטרבילט 388
מן

ערך זה עוסק במזון שאכלו בני ישראל. אם התכוונתם למשמעות אחרת, ראו .
ליקוט המן, ציור משנות ה-60 של המאה ה-15.
נס המן, ציור משנת 1577.
פרסקו משנת 1720.
מן בסיפור המקראי, הוא מזון שירד מהשמים לבני ישראל במסעותיהם לאחר צאתם ממצרים בדרכם לארץ ישראל. הוא החל לרדת ביום ט"ז באייר, חודש ימים לאחר שיצאו ממצרים. הוא הפסיק לרדת כעבור 40 שנה, לקראת מעבר הירדן וכניסה לארץ ישראל.
המן במקרא

על פי המקרא, לאחר יציאת מצרים וקריעת ים סוף, החלו בני ישראל במסע לעבר ארץ כנען דרך מדבר סיני. במהלך המסע אזל המזון, ובני ישראל באו בתלונות אל משה ואהרון כי הם מעדיפים את שעבוד מצרים, על פני מוות מרעב במדבר. בתגובה, הבטיח אלוהים למשה כי יוריד לעם לחם מן השמים.
סיפור המן מופיע באריכות בספר שמות, פרק ט"ז:
וַיִּסְעוּ מֵאֵילִם, וַיָּבֹאוּ כָּל עֲדַת בְּנֵי יִשְׂרָאֵל אֶל מִדְבַּר סִין אֲשֶׁר בֵּין אֵילִם וּבֵין סִינָי, בַּחֲמִשָּׁה עָשָׂר יוֹם לַחֹדֶשׁ הַשֵּׁנִי לְצֵאתָם מֵאֶרֶץ מִצְרָיִם. וַיִּלּוֹנוּ כָּל עֲדַת בְּנֵי יִשְׂרָאֵל עַל מֹשֶׁה וְעַל אַהֲרֹן בַּמִּדְבָּר. וַיֹּאמְרוּ אֲלֵהֶם בְּנֵי יִשְׂרָאֵל: מִי יִתֵּן מוּתֵנוּ בְיַד ה' בְּאֶרֶץ מִצְרַיִם, בְּשִׁבְתֵּנוּ עַל סִיר הַבָּשָׂר, בְּאָכְלֵנוּ לֶחֶם לָשֹׂבַע, כִּי הוֹצֵאתֶם אֹתָנוּ אֶל הַמִּדְבָּר הַזֶּה לְהָמִית אֶת כָּל הַקָּהָל הַזֶּה בָּרָעָב. וַיֹּאמֶר ה' אֶל מֹשֶׁה: הִנְנִי מַמְטִיר לָכֶם לֶחֶם מִן הַשָּׁמָיִם. וְיָצָא הָעָם וְלָקְטוּ דְּבַר יוֹם בְּיוֹמוֹ לְמַעַן אֲנַסֶּנּוּ הֲיֵלֵךְ בְּתוֹרָתִי אִם לֹא.
ובהמשך הפרק:
וַיִּקְרְאוּ בֵית יִשְׂרָאֵל אֶת שְׁמוֹ מָן וְהוּא כְּזֶרַע גַּד לָבָן וְטַעְמוֹ כְּצַפִּיחִת בִּדְבָשׁ
המן במקרא > מקור השם

הסיבה לקריאתו בשם זה היה מאחר שבני ישראל לא ידעו את שמו כינוהו בשם "מן". פירושים רבים הוצעו למשמעות השם הזה, להלן כמה מהם:
"מָן הוּא" פירושו בשפה אחרת: "מה הוא?".
"מָן הוּא" כמו: "מאין הוא?".
מן = מין, לא ידעו מהו, ולכן אמרו שהוא מין סתמי.
לשון מנה - מנה ומתנה שניתנה להם משמיים.
לשון מנה במשמעות של קצבה, שהרי המן ניתן להם בקצבה קבועה.
לשון מינוי וחשיבות.
לשון הכנת מזון.
המן מכונה גם "לחם אבירים", כלומר לחמם של המלאכים. בתלמוד הבבלי מופיעה דרשה על הכינוי "לחם אבירים": רבי ישמעאל משנה את הקריאה של הביטוי ל"לחם איברים" – מזון פלאי שנבלע באיברים, נותר כולו בגוף ואינו מפריש פסולת.
המן במקרא > תכונות המן

על פי המתואר בתורה, המן היה יורד מדי יום ביומו עבור אותו יום בלבד, חוץ מביום שישי, שבו הייתה יורדת מנה כפולה - ליום שישי ולשבת. המן ירד בין שתי שכבות של טל, ולקטו אותו מוקדם בבוקר. מן שלא נלקט היה נמס כ"חום השמש".
על פי המתואר במקרא המנה היומית לכל אדם היה כמידת עומר השוה לכ-43 ביצים.
המן ירד כל בוקר בששת ימי השבוע, וביום השישי ירד סכום כפול גם עבור שבת שכן בשבת הוא לא ירד. פרופסור יאיר זקוביץ מסביר כי מדובר ב"מנגנון בקרה" שהוכנס על-ידי הכותב המקראי, על-מנת לסתור הסברים רציונליסטיים לנס ירידת המן.
המן היה ראוי לאכילה ביום הירידה, שכן למחרתו הוא הבאיש, יוצא מן הכלל הוא המן שירד ביום שישי ואכלו אותו בשבת.
תכונה פלאית המתוארת במקרא למן, הייתה שהן המרבה ללקוט מן והן הממעיט ללוקטו, מצאו בהגיעם לאוהליהם מידה השוה לעומר, ובלשון המקרא: ולא העדיף המרבה והממעיט לא החסיר איש לפי אכלו לקטו.
על פי מדרשי חז"ל, היה ניתן לטעום כל טעם אפשרי, באכילת המן. במדרש שמות רבה, כה, ג, נאמר: "והיה כל אחד מישראל טועם כל מה שהיה רוצה... אף דבר שלא היה אומר בפיו, אלא חושב בלבו לומר מה שנפשו מתאווה, והיה הקב"ה עושה רצונו, והיה טועם טעם מה שהיה מתאווה".
על פי חז"ל, המן היה נבלע באיברים, ולא נצרכו אוכלי המן לנקביהם.
במדרשי חז"ל נכתב, שהמן היה מגיע קרוב או רחוק לכל אדם ואדם, לפי מידת כשרותו וצדקותו, כך שהצדיק לא נדרש לטרוח וללכת ללקוט מן, שכן זה המתין לו קרוב אל ביתו, לעומת האנשים שאינם צדיקים שעליהם היה מוטל לטרוח בהליכה ללקוט מן.
תיאור המן במקרא: צורתו הייתה עגולה כזרע של גד השדה, צבעו לבן - שקוף, עוביו דק, וטעמו כדבש או שמן.
המן במקרא > יחסם של בני ישראל למן

בני ישראל צוו ללקוט כל יום, עבור אותו היום בלבד, וביום שישי - ללקוט כמות כפולה, עבור יום שישי ועבור שבת. שני הציוויים לא קוימו במלואם - באמצע השבוע היו מבני ישראל שאגרו יותר מדי מן, והוא הסריח ועלו בו תולעים, ובשבת היו שיצאו ללקוט ולא מצאו.
מאחר שהמן הצטבר על פני האדמה היה קל להבחין בו וללקטו. ומכיוון שירד על שכבת טל היה נקי ואפשר היה לאכול אותו טרי, או לבשלו. את המן טחנו בריחיים, כתשו במכתש ובשלו בקדרה. עשו ממנו עוגות. הכתוב מציין כי טעמו היה כטעם לשד השמן - מאכל הספוג בשמן.
בהמשך מסעם מאסו בני ישראל במן, מכיוון שלא היה מגוון דיו, במה שנודע כחטא המתאווים, וה' סיפק להם גם שלווים.
המן הוא חלק ממסכת הניסים שנעשתה לבני ישראל במסעם במדבר והוא מסמל יותר מכל את התלות המלאה של בני ישראל באל. תלות זו באה כהנגדה לאחריות שהוטלה על ישראל כשנכנסו לארץ ישראל. פרשנים ממשילים את המסע ממצרים לישראל לתהליך גידולו של ילד: היציאה ממצרים היא כמו לידה, המסע במדבר מומשל לשלב שבו הילד תלוי בהוריו והכניסה לארץ - לשלב העצמאות. כמות הניסים הולכת ומצטמצמת לאורך השלבים ואחריותם של ישראל עולה. אחת מהמטרות של הורדת המן, כדברי האל, הייתה: "למען אנסנו, הילך בתורתי אם לא". מהות הניסיון לא מוזכרת בתורה, אך אפשר להניח כי הכוונה היא לבדוק אם ישמרו בני ישראל על הציוויים שקבלו בקשר לליקוט המן. ניסוי זה משתלב היטב בתאוריה על העברת האחריות ההדרגתית - האל נותן הנחיות פשוטות ובודק אם 'הילד' עומד בהן.
משה ציווה את אהרון למלא צנצנת במן ולהניח אותה למשמרת לפני ארון הברית, כתזכורת לגודל הנס במדבר.
המן במחקר

ירידת המן היא תופעה חריגה בין מעשי הנסים, שבדרך כלל אינם מביאים לעולם יצורים חדשים או חומרים שלא היה ידוע עליהם קודם לכן. אולם הכינוי "לחם אבירים" שמופיע בספר תהילים, מרמז שהמן הוא הלחם אותו אוכלים מלאכי השרת (אבירים). על פי פרשנות מודרנית, מזמור זה בתהלים משמר מסורת עתיקה לגבי מהותו של המן ובכך מסביר מדוע הוא הומטר משמיים. הסבר זה מבטל אם כך את חריגותו של הנס, מאחר שהאלוהים שיתף את בני ישראל במזון שכבר קיים, מזונם של יושבי מרום. מסורת זו, שנשתמרה והופיעה בקצרה בתהלים, נדחתה ככל הנראה בתורה, משום שהיא מודה כי למלאכים היושבים במרום יש צרכים אנושיים וגם הם נזקקים למזון.
המן במחקר > זיהוי המן

אבן עזרא מביא את הזיהוי של חיוי הבלכי כ"מנא" בערבית היורד עם הטל, אך דוחה אותו, מאחר שמנא לא יורד במדבר סיני, הוא מצוי רק בחודשי האביב, הוא איננו קשה, לא נמס בחום ולא מתליע.
בשנת 1483 הנוסע והחוקר ברנהרד פון בריידנבאך כתב כי נזירי סנטה קתרינה בסיני מזהים את השיח אשל סיני, מין של אשל היאור, עם המן המקראי. ברנהרד כתב שמידי בוקר בחודשים אוגוסט-ספטמבר מלקטים את פרחיו של השיח, הניגרים נוזל מתקתק שנאספים לגושים ונאכלים לאחר חימומם. הנזירים ושכניהם הבדווים נוהגו למרוח מאכל זה על מצה או לחם. מספר עדויות מאותה תקופה מוסרות שסחורה זו נקטפת בוואדי ע'ראנדאל ונמכרת בשוקי קהיר. העיסה מתרככת כתוצאה מחום היד, או נמסה בשמש, ומוכנה למריחה.
פירושים מדעיים אחרים מזהים את המן עם סוגים נפוצים של קקטוסים המצויים בסיני, עם ארבה כשר, או עם הפרשות של כנימות החיות במדבר ונקראות גם טל דבש [דרוש מקור].
ברכת המן

יש דיון באחרונים האם היו מברכים ברכת הנהנין על אכילת המן, ואם כן איזו ברכה היו מברכים. רבי צבי אלימלך שפירא, האדמו"ר מדינוב כותב בספרו "בני יששכר" (מאמר שבתות ג, ג) בשם הרב המקובל רבי ישראל דוב שלא ברכו כלל על המן משום שהיה לחם אבירים שנבלע באיברים, וכל תיקון הברכה על האוכלים הוא כדי לברר ולהפריד את הניצוצות מהפסולת, וזה לא שייך במן. לדעת הרמ"ע מפאנו שלעתיד לבוא יאכלו הצדיקים מצנצנת המן ויברכו "המוציא לחם מן השמים". לפי הבן איש חי ברכו על המן "ברוך הממטיר לחם מן השמים". הגאון מטשיבין סבר שעל המן מברכים "המוציא לחם מן הארץ", כפי שמברכים על הלחם. בפרדס יוסף (פרשת בשלח) מביא בשם ספר חמדת ישראל שבירכו על המן "ברכת בורא פרי האדמה".
האדמו"ר משומרי אמונים אמר שהיו שלש דרגות בישראל, הצדיקים שלא הרגישו שום טעם במאכל, מחמת דביקותם בהקב"ה, לא בירכו על המן כלל, הצדיקים הבינונים הרגישו מעט טעם במאכל בירכו "המוציא לחם מן השמים" ואילו פשוטי העם בירכו "המוציא לחם מן הארץ".
ראו גם

פרשת המן
טל דבש
לקריאה נוספת

יאיר זקוביץ, אביגדור שנאן, לא כך כתוב בתנ"ך. תל אביב: ידיעות ספרים, 2004. פרק ד: המן –מה הוא?, עמ' 50–56.
שבועיים מראש

| --- | --- |

כרזת הסרט
 בימוי:  מרק לורנס 
 הופק בידי:  סנדרה בולוק, ברוס ברמן 
 תסריט:  מרק לורנס 
 עריכה:  סוזן מורס 
 שחקנים ראשיים:  יו גרנט סנדרה בולוק
 מוזיקה:  ג'ון פאוול 
 צילום:  לאסלו קובאץ' 
 מדינה:  אוסטרליה אוסטרליה ארצות הברית ארצות הברית
 חברת הפקה:  Castle Rock Entertainment
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 18 בדצמבר 2002
 משך הקרנה:  101 דקות
 שפת הסרט:  אנגלית 
 סוגה:  קומדיה רומנטית 
 מקום התרחשות:  ניו יורק 
 תקציב:  60 מיליון דולר
 הכנסות:  199 מיליון דולר
 הכנסות באתר מוג'ו:   twoweeksnotice
 דף הסרט ב־IMDb
 
שבועיים מראש (באנגלית: Two Weeks Notice) הוא סרט קולנוע אמריקאי מז'אנר קומדיה רומנטית שיצא בשנת 2002 בכיכובם של יו גרנט וסנדרה בולוק, שגם הפיקה אותו. הסרט נכתב ובוים על ידי מארק לורנס. הוא זכה להצלחה בקופות עם הכנסות של 199 מיליון דולר ברחבי העולם.
עלילה

לוסי קלסון (בגלומה של סנדרה בולוק) היא עורכת דין המתמחה בדיני איכות הסביבה בעיר ניו יורק. ג'ורג' ווייד (יו גרנט) הוא מיליארדר, טייקון נדל"ן שיש לו הכל ועדיין מתנהג כמו ילד שרוצה עוד. כשלוסי שומעת על רצונו של ג'ורג' להרוס את המתנ"ס בו גדלה בקוני איילנד לטובת עוד מגדל מגורים היא נפגשת איתו במטרה לעצור את ההרס. ג'ורג' נופל ברשתה ומנסה להעביר אותה לצד שלו תוך הבטחה שאם תעבוד אצלו הוא לא יהרוס את המתנ"ס.
לוסי מתחילה לעבוד כיד ימינו של ג'ורג', אלא שמהר מאוד היא מגלה שהאיש דורש ייעוץ בכל תחומי חייו. חייה הופכים לגיהנום כי הוא מזעיק אותה על כל דבר קטן. בסופו של דבר היא נשברת. במהלך חתונת חברתה הטובה מקבלת לוסי "הודעת חירום" להגיע מיד ומגלה שההיסטריה של ג'ורג' נובעת מהעובדה שהוא לא יודע מה ללבוש לאירוע. לוסי מודיעה לג'ורג' שהיא מתפטרת ויש לו שבועיים למצוא מחליפה.
ג'ורג' מוטרד במיוחד מההתפטרות שלה מנסה לשכנע אותה להישאר. הוא גם מנסה למנוע ממנה למצוא עבודה אחרת במטרה לגרום לה להישאר. בסופו של דבר הוא נכנע ומבקש ממנה רק להכשיר את מחליפתה, ג'ואן קארבר (בגילומה של אלישה ויט) המושכת והפלרטטנית. משום מה, לוסי מתחילה לקנא.
עם עזיבתה מתחיל ג'ורג' להבין עד כמה הזמן איתה שינה אותו. הוא מחליט לקיים את הבטחתו ולא להרוס את המתנ"ס למרות שהוא יודע שזה יעלה לחברה שלו מיליוני דולרים. גם לוסי מרגישה בחסרונו של הבוס הקודם שלה. ג'ורג' יוצא לחפש את לוסי כדי להביע את רגשותיו וכשהוא מוצא אותה הוא מגלה שגם לה יש רגשות כלפיו.
בסצנת הסיום רואים את השניים כשהם עוברים לגור ביחד ומתכוננים לחיים משותפים.
צוות השחקנים

| שם השחקן/ית | שם הדמות |
| --- | --- |
יו גרנט: ג'ורג' וייד
סנדרה בולוק: לוסי קלסון
אלישה ויט: ג'ואן קארבר
דייוויד הייג: הווארד וייד
קתרין ויניק: טיפאני

נורה ג'ונס ודונלד טראמפ הופיעו בסרט בתפקיד עצמם.
ביקורות ותגובות

הסרט לא הצליח להרשים את המבקרים, קיבל ביקורות שליליות וזכה לציון של 42% מתוך 120 ביקורות באתר ריכוז הביקורות Rotten Tomatoes.
הערות שוליים

↑  Two Weeks Notice (2002). Box Office Mojo. Retrieved 2010-11-17.
מלחמת העולמות (סרט, 2005)

| --- | --- |

 מבוסס על:  מלחמת העולמות 
 בימוי:  סטיבן ספילברג 
 הופק בידי:  קתלין קנדי
 תסריט:  ה.ג. ולס (הספר), ג'וש פרידמן, דייוויד קפ
 עריכה:  מייקל קאן 
 שחקנים ראשיים:  טום קרוז, דקוטה פנינג, ג'סטין צ'טווין, טים רובינס, מירנדה אוטו
 מוזיקה:  ג'ון ויליאמס 
 צילום:  יאנוש קמינסקי 
 מדינה:  ארצות הברית 
 חברת הפקה:  פרמאונט, אמבלין אנטרטיינמנט, דרימוורקס, Cruise/Wagner Productions 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  29 ביוני 2005
 משך הקרנה:  117 דקות
 שפת הסרט:  אנגלית 
 סוגה:  סרט פעולה, סרט פנטזיה, סרט הרפתקאות, סרט דרמה, סרט אסונות, סרט מתח, פלישת חייזרים, סרט מדע בדיוני, סרט מבוסס יצירה ספרותית 
 מקום התרחשות:  ניו ג'רזי, ניו יורק, ניו יורק 
 תקופת התרחשות:  העשור הראשון של המאה ה-21 
 תקציב:  132,000,000‏$
 הכנסות:  591,745,540‏$
 הכנסות באתר מוג'ו:   waroftheworlds
 www.dreamworks.com/wotw/
 דף הסרט ב־IMDb
 
מלחמת העולמות (באנגלית: War of the Worlds) הוא סרט קולנוע מ-2005 בבימויו של סטיבן ספילברג. הסרט מבוסס על הספר מלחמת העולמות מאת הרברט ג'ורג' ולס.
בעלילת הסרט משולבים אלמנטים שונים מהספר, כמו גם מתסכית הרדיו באותו שם מ-1938 ומהסרט מ-1953.
תקציר העלילה

הסרט עוסק בתרחיש בדיוני בו פולשים מהחלל נוחתים בניו ג'רזי שבארצות הברית ופותחים במלחמה נגד האנושות במטרה להשתלט על כדור הארץ, ולהביא להכחדת האנושות. ריי (טום קרוז), גרוש ואבא לשני ילדים: רייצ'ל (דקוטה פנינג) בת ה-10 ורובי (ג'סטין צ'טווין) בן ה-16, מתעורר לסיוט של חייו, ומגלה שחייזרים אשר פלשו קודם לכן בסערת ברקים, מפעילים מכונות ענקיות ומתוחכמות בעלות שלוש רגליים שמשמידות בני אדם. לאור המצב, הוא מחליט לקחת את ילדיו ולברוח הרחק מן החייזרים ומכונות ההשמדה שלהם, בכל דרך אפשרית, כפי שהבטיח לעשות כן לגרושתו. לכל אורך הסרט, מנסה ריי בכל מאודו לשמור על ילדיו ולהימלט ככל שניתן מפני הסכנה הנשקפת לו ולילדיו.
לצד הסצנות הדרמטיות והמסוגננות והאפקטים המיוחדים ומסמרי השיער, רובי, בנו הגדול של ריי, נפרד ממנו כדי לעזור לצבא להילחם. בהמשך הסרט, מופיע נהג אמבולנס לשעבר (טים רובינס בתפקיד אורח) שמנסה לעזור להם, אך ברצונו לעשות גם דבר אחר: להילחם נגד הפולשים. לאחר סיום המתקפה על הגבעה, שבה נעלם בנו של ריי, רובי, מתחבאים ריי, ביתו והנהג בביתם. לאחר שכמעט נתפסים על ידי החייזרים בגלל רצונו של הנהג להרוג אותם, ריי מבין שהנהג תוקפני מידי ויוכל להביא לתפיסתם, והורג אותו ללא ידיעתה של רייצ'ל.
לקראת סוף הסרט הם מוצאים את אימה של ריצ'ל, וגם מוצאים את רובי, ומגלים שהחייזרים לא לקחו בחשבון את הווירוסים והחיידקים שבכדור הארץ, ולכן פרצה מגפה בקרב החייזרים, שגרמה לכישלון המתקפה, ולניצחון האנושות.
שחקנים ראשיים

טום קרוז – ריי פרייר
דקוטה פנינג – רייצ'ל פרייר
ג'סטין צ'טווין – רובי פרייר
טים רובינס – הרלן אוגילבי
סאבלימינל

| --- | --- |

סאבלימינל בהופעה
 לידה:  13 בנובמבר 1979 (בן 45) תל אביב-יפו, ישראל 
 מוקד פעילות:  ישראל 
 תקופת הפעילות:  מ-1994
 סוגה:  ראפ והיפ הופ
 סוג קול:  בריטון
 שפה מועדפת:  עברית 
 חברת תקליטים:  TACT RECORDS
 שיתופי פעולה בולטים:  הצל ("סאבלימינל והצל"), סיוון בהנם, איציק שמלי, צ'ולו, גד אלבז
 האתר הרשמי של תאקט רקורדס
 
יעקב (קובי) שמעוני (נולד ב-13 בנובמבר 1979) הידוע בשם הבמה סאבלימינל, הוא ראפר, אמן, שחקן ומפיק ישראלי. ידוע בתור אמן ההיפ הופ הראשון שפרץ לתודעה הישראלית בשלהי שנות ה-90 ומזוהה עם הימין בפוליטיקה הישראלית. סאבלימינל מגדיר עצמו כ"ישראלי-ציוני-יהודי-מסורתי" ויצירותיו עוסקות בציונות, בתרבות ההיפ הופ, בהנצחת השואה, בשלום, באהבה ובנושאים שעולים על סדר היום הציבורי.
פירוש השם "סאבלימינל" (באנגלית: Subliminal) הוא "מסר תת-ספי". לדבריו בחר בשם זה כי רצה שהקהל יחפש את המסר בין השורות והמשמעות הנסתרת בשיריו.
ביוגרפיה

קובי שמעוני נולד ב-13 בנובמבר 1979 בתל אביב. משפחתו הייתה בעלת צביון מסורתי, והוא חונך בילדותו על ערכי היהדות. שני הוריו היו עולים חדשים: אביו עמוס מתוניסיה, ואמו ציפורה מאיראן.
שמעוני התחיל את דרכו כבר בגיל 12, אז יצר והקליט קטעי היפ הופ בתנאים מאולתרים. כנער, הוא הופיע במועדוני לילה ובפאבים שניגנו בעיקר מוזיקה מסוגת הרגאיי. הוא היה שותף בפתיחתם של מועדונים רבים ברחבי תל אביב, שהיו לראשונים אשר במרכזם עמד ההיפ הופ, וביניהם "Seven", "הג'וינט", "וירוס", " House on 26" ו"שוונג". ב-1998, שמעוני היה מיוזמי הפרויקט המחתרתי "ישראליים עצבניים אחד אחד", אלבום משותף ראשון מסוגו שריכז את חלוצי הסוגה בארץ.
במקביל לפרויקט כתב חומרים לאלבומו הראשון בעברית: "האור מציון". בתקופה זו נולד האלבום הראשון שהיווה אחת מאבני היסוד של ההיפ הופ הישראלי, והצוות – "משפחת תאקט – אדריכלי ההיפ הופ הישראלי" (TACT - Tel Aviv City Team). טרם סיום אלבום הבכורה והוצאתו לאור גויס לצה"ל, שם שירת ביחידת האבטחה של הרמטכ"ל שאול מופז. בתקופה זו העבודה על האלבום הושהתה.
ביוגרפיה > 2010–היום

ב-14 ביוני 2010 התחתן סאבלימינל עם אינס גולדברג אותה הכיר עוד בבית הספר.
באפריל 2011 יצא האלבום "Jew-niversal", בו סאבלימינל משלב מוזיקת היפ הופ עם דאנס אלקטרוני, רוק, פופ, מזרחית, רגאיי, ועוד. התארחו בו אמנים כמו Tony Touch, Seany B, Dada, Void, גד אלבז, אריק לביא, דנה אינטרנשיונל ונוספים. מתוך האלבום שבעה שירים נכנסו למצעד הלהיטים וסאבלימינל יצא לסיבוב הופעות חדש.
בינואר 2012 נולד בנו הבכור, לו הקדיש את אלבום אוסף הלהיטים הכפול "היצירה שלי". האוסף כולל 35 להיטים מכול הזמנים ו-5 שירים חדשים אשר נוצרו במיוחד עבור האוסף, ביניהם: "מאוהב" עם לירן אביב, "באה לי טוב" עם קובי פרץ ו"יש לנו אהבה" עם להקת אתניקס אשר הפכו ללהיטים ששהו שבועות רבים בצמרת מצעדי ההשמעות ברדיו הישראלי.
בראיונות שערך בחו"ל כונה "ג'יי זי הישראלי" וסיפר על רצונו להתפרש ולהגיע לארצות שונות בדגש על ארצות הברית.
בפברואר 2015 הוציא שמעוני את הסינגל והקליפ "חלום של כל גבר", בו הוא מארח את חבר להקת "שוטי הנבואה", גלעד ויטל. שמעוני העיד כי כתב את השיר בהשראת אשתו והשיר מתאר אותה. בהמשך, הוציא עם מאור אדרי ואתי ביטון את הלהיט "נס".
באוקטובר 2017 הצטרף לצוות השופטים בעונה השלישית של תוכנית המציאות "אקס פקטור ישראל" לצד משה פרץ, שירי מימון ועברי לידר, ומשודרת ברשת של ערוץ 2. באותה שנה התארח בתוכניות "הכל הולך" ובתוכנית "משחקי השף: אוטו אוכל", שניהם באותה זכיינית.
בינואר 2018 הוציא לאור את השיר "תן למוזיקה לדבר", השיר זכה להצלחה רבה, כאשר הגיע למקום הראשון במצעד השבועי של מדיה פורסט.
ב-2020, לכבוד יום העצמאות ה-72, הוציא חידוש לשירו של אורי רווח, "ימים טובים", בהשתתפותם של גל מלכה, האולטראס, כיתריה, רן שפיר, גד אלבז וים רפאלי. באותה שנה השתתף בסדרת הטלוויזיה מנאייכ, שעלתה לשידור בכאן, בתפקיד ראשי של תמיר שמעיה, ראש ארגון פשע.
באוגוסט 2021, הוציא לאור את הסינגל "שבת לשבת". השיר מבוצע בשיתוף פעולה עם הזמר עמיר בניון, ובהשתתפותם של הבסיסט אבי יפרח, המתופף גל ג'ו כהן ונגן הקלרינט אמיתי מן. המילים והלחן נכתבו במשותף עם היוצר אליעד נחום. ההכנסות מהשיר נתרמו לצדקה למשפחות נזקקות להוצאות השבת.
במרץ 2022 הוציא לאור את הסינגל "שומר עליך", בשיתוף פעולה עם הזמר אושר כהן. השיר נכתב כהקדשה לאביו של שמעוני שנפטר חודשיים קודם לכן. ב-16 באוגוסט 2022 הוציא את המיני אלבום "מקורות".
ב-10 בינואר 2023 הוציא את הסינגל "Vatos Locos (ידיים באוויר)" יחד עם הראפר הצל, לאחר 15 מאז שיתוף הפעולה האחרון שלהם ולקראת מופע איחוד עם משפחת תאקט. ב-30 במרץ הוציאו את הסינגל "עם הנצח". ב-12 בספטמבר הוציא את הסינגל "סופרסטאר" יחד עם הצל והזמרת מור.
ביולי 2023 התארח באחד הפרקים של תוכנית האירוח "ארוחה של החיים" ששודרה בכאן 11.
בשנת 2024 הוציא ביחד עם הצל ורביב כנר את השיר "זה עלינו" בעקבות הטבח בשמחת תורה. באותה שנה גילם את "טנק" בסדרה אנדרגראונד מאה שערים ששודרה בכאן דיגיטל. בנובמבר הוגש נגד שמעוני כתב אישום, על שאיים על מחנך של בנו. במרץ 2025 פרסם את "אל תירא ישראל".
שמעוני שומר מסורת וכשרות. הוא מתגורר בתל אביב, נשוי לאינס ולזוג שני ילדים.